ברווז אמריקאי

ברווז אמריקאי (שם מדעי: Mareca americana) הוא מין של ברווז החי באמריקה הצפונית. ברווז זה דומה מאוד לברווז צהוב-המצח מאירואסיה.

אורכו של הברווז 42–59 ס"מ, מוטת כנפיו מגיעה לאורך 76–91 ס"מ ומשקלו מגיע ל-512–1,330 גרם. הזכר בעל נוצות אפורות-כתומות עם כנפיים אפורות. ראשו לבן ומכוסה נקודות שחורות, מצחו לבן ועורפו  ירוק. המקור קטן ותכול וקצותיו שחורים. קצה הגוף והזנב שחורים ומוקפים אזור לבן. הנקבות אפורות ומנומרות בשחור, ובטנן כתומה.

ברווזים אלה מצויים באגמים, בביצות, בשדות ובנהרות של אמריקה הצפונית מאלסקה עד מקסיקו, ואף דרומה יותר -  באמריקה המרכזית - במגוון בתי גידול. בחורף הם נודדים לאזורים חמימים. לעיתים נדירות  יחצו את האוקיינוס האטלנטי ויגיעו לאירופה.

ברווזים אלה ניזונים בשכשוך על פני המים מצמחייה ומחרקים.

 קישורים חיצוניים 

 הערות שוליים 

קטגוריה:בעלי חיים שתוארו ב-1789
קטגוריה:טקסונים שתוארו בידי יוהאן פרידריך גמלין
קטגוריה:ברווזים מצויים
קטגוריה:ארצות הברית: עופות